rejauldu/bengali-wikipedia huggingface dataset:
তুরন (উচ্চারণ: [tuˈɾɔn] ) বা লুম্পিয়াং সেজিং  (ফিলিপিনো ভাষায় কলাকে বলা হয় লুম্পিয়া) ফিলিপাইনের একটি জলখাবার যেখানে পাতলা করে কাটা কলার (বিশেষত সাবা বা কার্ডাবা কলা) উপর বাদামী চিনি গুঁড়ো ছড়িয়ে তাকে স্প্রিং রোল র‍্যাপারে রোল করে মোড়ানো হয় ও ভাজা করা হয়। তুরনে কলা ছাড়া অন্যান্য খাদ্য উপাদান দিয়েও পুর ভরা যায়। সাধারণত কাঁঠাল (ল্যাংকা),  মিষ্টি আলু (কামোটে), আম (মাঙ্গা), চেডার পনির এবং নারকেল ইত্যাদি ব্যবহার করেও তুরন তৈরি করা যায়।  তুরন শব্দটি, যদিও ব্যুৎপত্তিগতভাবে স্প্যানিশ, কিন্তু স্প্যানিশ ক্যান্ডি টারন (একটি বাদাম নউগাট মিষ্টান্ন) -এর সাথে এর কোন সম্পর্ক নেই। তুরন কুড়কুড়ে এবং চটচটে হয়। এটি সাধারণত মেরিন্ডা মানে জলখাবার বা মিষ্টান্ন পদ হিসাবে খাওয়া হয়।  তুরন ফিলিপিনোদের মধ্যে একটি জনপ্রিয় জলখাবার এবং এটি বেশিরভাগ রাস্তার অস্থায়ী খাবার দোকানে বিক্রী হয়।Home Cooking Rocks  website accessed on November 16, 2010 এগুলো সাধারণত কলার কিউ,Turon recipe ক্যামোট কিউ এবং মারুয়া সহযোগে রাস্তায় বিক্রি হয়। ফিলিপাইনের রাজধানী ম্যানিলায় তুরন সবচেয়ে বিখ্যাত রাস্তার খাবারের একটি। এই খাবারের আঞ্চলিক সহজলভ্যতা একে জনপ্রিয় করে তুলেছে।  ইতিহাস বিশ্বস্ত তথ্য অনুসারে ফিলিপাইনের যে জন-সম্প্রদায়ের লোকেরা কলা বাগান এবং ফসলের ক্ষেতের কাছাকাছি বসবাস করত তারা সহজলভ্য খাদ্য হসাবে তুরন খাওয়া শুরু করেছিল। বাগানের কলা থেকে তুরন প্রস্তুত করে তারা নিজেরা খেতেন এবং উদ্বৃত্ত বা অতিরিক্ত প্রস্তুত তুরনের কিছু অংশ স্থানীয়দের দেওয়া হত এবং অবশিষ্ট অংশ রাস্তার ধারের অস্থায়ী দোকানে বিক্রি করা হত।  মালাবনে, "তুরন" শব্দটির মাধ্যমে একটি ভাজা মুগের ডাল ভরা মিষ্টিকে বোঝানো হয়। এই অঞ্চলে কোনও কলার পুর ভরা খাবারের জন্য ভ্যালেন্সিয়া শব্দটি ব্যবহৃত হয়। মালাবোন কলার তুরন সাধারণত ভ্যালেন্সিয়া ট্রায়াংগুলো হিসাবে পরিচিত যা ত্রিভুজ আকৃতির হয়।  স্থানীয় প্রচলিত বিশ্বাস অনুযায়ী ১৫২১ সালে স্পেন দ্বারা উপনিবেশ স্থাপনের আগে ফিলিপাইনে চীনা সংস্কৃতির উপস্থিতি তুরন খাদ্যের প্রকৃতি ও রন্ধনশৈলীকে প্রভাবিত করেছিল। চীনা রান্নার কৌশল ব্যবহার করে প্যানসিটের মতো ঐতিহ্যবাহী ফিলিপিনো খাবার তৈরি করা হয়েছিল। বাস্তবে, চীনা সংস্কৃতি এবং স্প্যানিশ সংস্কৃতি থেকে ফিলিপিনো সংস্কৃতিতে অনেক কিছু অভিযোজিত হয়েছে। চাইনিজ রন্ধনশৈলীর সাথে সম্পর্কিত ফিলিপিন্সের বিশেষ খাবারের মধ্যে রয়েছে স্প্রিং রোল এবং ডিমের রোল। ফিলিপিনো রন্ধনপ্রণালীর অন্তর্গত জনপ্রিয় খাবার হল লুম্পিয়া (একটি সুস্বাদু মাংস এবং সব্জি ভরা ডিমের রোল) এবং তুরন।   তথ্যসূত্র   বিষয়শ্রেণী:ডুবোতেলে ভাজা খাবার বিষয়শ্রেণী:কলার পদ বিষয়শ্রেণী:জলখাবার বিষয়শ্রেণী:পথখাবার
সল্টলেক স্টেডিয়াম মেট্রো স্টেশন হল কলকাতা মেট্রো-এর ইস্ট-ওয়েস্ট মেট্রো লাইনের  একটি গুরুত্ব পূর্ণ ভূগর্ভস্ত মেট্রো স্টেশন। এই স্টেশনটি বিধাননগর এলাকায় অবস্থিত। ইস্ট-ওয়েস্ট মেট্রো প্রথম পর্যায় সেক্টর ফাইভ থেকে যুবভারতী ক্রীড়াঙ্গন মেট্রো স্টেশন পর্যন্ত চলাচল শুরু করে ১৩ ফেব্রুয়ারি ২০২০ তারিখে।  মেট্রো রেল স্টেশনটি যুবভারতী ক্রীড়াঙ্গন বা সল্টলেক স্টেডিয়ামের কাছেই অবস্থিত।  স্টেশন গঠন কলকাতা মেট্রোর লাইন ২-এর অন্তর্গত ফুলবাগান মেট্রো স্টেশনটি গঠনগতভাবে উত্তলিত মেট্রো স্টেশন।  তথ্যসূত্র    বহিঃসংযোগ  বিষয়শ্রেণী:কলকাতা মেট্রোর স্টেশন
thumb|হিপোক্রেটিসের অ্যাফোরিজমস-এর ভাষ্য আবু আল-কাসিম 'আবদ আল-রহমান ইবনে 'আলি ইবনে আবি সাদিক আল-নাইশাবুরি (আরবি ও ফার্সি: أبوالقاسم عبد الرحمن بن علي بن أبي صادق النيشابوري) ছিলেন একাদশ শতাব্দীর একজন পারসিক চিকিৎসক, যিনি খোরাসানের নিশাপুরে বসবাস করতেন।  তিনি আভিসেনার শিষ্য ছিলেন। তিনি হিপোক্রেটিসের অ্যাফোরিজমস-এর একটি জনপ্রিয় বিশ্লেষণমূলক লেখা রচনা করেছিলেন,Shams Ardekani, Mohammad Reza (Medical University of Tehran); Moatar, Fariborz (Medical University of Isfahan), A Research Conducted on the Life and Works of Hakim Sayyid Esmail Jurjani. যে কারণে কিছু মহলে তাঁকে "দ্বিতীয় হিপোক্রেটিস" (বুক্রাত আল-থানি) নামে ডাকা হতো। জাখিরেয়ে খোয়ারাজমশাহি-র রচয়িতা ইসমাইল গোরগানি তাঁর নির্দেশে পড়াশোনা সম্পন্ন করেছিলেন。  তবে হুনায়ন ইবনে ইসহাকের চিকিৎসাবিজ্ঞান সম্পর্কিত বিভিন্ন প্রশ্নাবলীর (Questions on Medicine) উপর বিশ্লেষণাত্মক লেখা সম্ভবত আরও বেশি জনপ্রিয় ছিল, যা আজ সংরক্ষিত অনুলিপির বৃহৎ সংখ্যা থেকে মনে করা হয়। ইবনে আবি সাদিক হিপোক্রেটিসের রোগনির্ণয়সংক্রান্ত এবং গ্যালেনের রচনা 'শরীরের অঙ্গসমূহের কার্যকারিতা' (On the Usefulness of the Parts of the Body) এবং আল রাযীর রচনা 'গ্যালেন সম্পর্কে সন্দেহ' (Shukuk ‘alá Jalinus)-এর বিশ্লেষণাত্মক লেখা সম্পন্ন করেছিলেন। মধ্যযুগীয় জীবনীগ্রন্থসমূহের তথ্য অনুযায়ী, তিনি ১০৬৮ খ্রিস্টাব্দে গ্যালেনের 'অংশগুলির উপযোগিতা সম্পর্কে' লেখাটির উপর বিশ্লেষণাত্মক রচনা সম্পন্ন করেছিলেন,যা আমাদেরকে তাঁর জীবনী সম্পর্কে একটি নির্দিষ্ট তারিখ প্রদান করে।  সূত্র   এনসাইক্লোপিডিয়া ইরানيكا-তে লুটজ রিখটার-বার্নবার্গ-এর "Ebn Abi Sadeq"  নিবন্ধ, সম্পাদক: এহসান ইয়ারশাটার, ৬+ খণ্ড (লন্ডন: রাউটলেজ অ্যান্ড কেগান পল এবং কোস্টা মেসা: মাজদা, ১৯৮৩ থেকে বর্তমান), ৭ম খণ্ড, পৃষ্ঠা ৬৬৩।  ম্যানফ্রেড উলমান, ডাই মেডিজিন ইম ইসলাম, হ্যান্ডবুখ ডের ওরিয়েন্টালিস্টিক, আবটেইলাং I, এরগানজুংসব্যান্ড vi, আবশনিট ১ (লেইডেন: ই.জে. ব্রিল, ১৯৭০), পৃষ্ঠা ১৬০।  কার্ল ব্রোকেলমান, গেশিচ্টে ডের আরাবিশেন লিটারেরাটুর, ১ম সংস্করণ, ২ খণ্ড (লেইডেন: ব্রিল, ১৮৮৯–১৯৩৬)। দ্বিতীয় সংস্করণ, ২ খণ্ড (লেডেন: ব্রিল, ১৯৪৩–४৯)। পৃষ্ঠা নম্বর প্রথম সংস্করণের হবে, দ্বিতীয় সংস্করণের পৃষ্ঠা নম্বর বন্ধনীতে দেওয়া হবে, ১ম খণ্ড, পৃষ্ঠা ৪८৪ (৬३৮), কার্ল ব্রোকেলমান, গেশিচ্টে ডের আরাবিশেন লিটারেরাটুর, সাপ্লিমেন্ট, ৩ খণ্ড (লেইডেন: ব্রिल, ১৯৩৭–১৯৪২)। ১ম খণ্ড, পৃষ্ঠা ৮৮৬–৮৭।  লুটজ রিখটার-বার্নবার্গ, ইরান'স কন্ট্রিবিউশন টু মেডিসিন অ্যান্ড ভেটেরিনারি সায়েন্স ইন ইসলাম AD 100-900/AD 700-1500", in The Diffusion of Greco-Roman Medicine in the Middle East and the Caucasus, ed. J.A.C. Greppin, E. Savage-Smith, and J.L. Gueriguian (Delmar, New York: Caravan Press, 1999).  আরও দেখুন ইরানি বিজ্ঞানীদের তালিকা  বিষয়শ্রেণী:১০৬৮-এ মৃত্যু বিষয়শ্রেণী:চিকিৎসক-বিজ্ঞানী বিষয়শ্রেণী:জন্ম সাল অজানা বিষয়শ্রেণী:আভিসেনার শিষ্য বিষয়শ্রেণী:ইরানি বিজ্ঞানী
শোভাবাজার সুতানুটি (আগেকার নাম: শোভাবাজার) হল কলকাতা মেট্রোর একটি স্টেশন। এটি উত্তর কলকাতার শোভাবাজার অঞ্চলে অবস্থিত। স্টেশনটির আগেকার নাম ছিল "শোভাবাজার মেট্রো স্টেশন"। শোভাবাজার অঞ্চলটি অতীতে কলকাতার তিনটি আদি গ্রামের অন্যতম সুতানুটির অংশ ছিল। সেই জন্য পরে "সুতানুটি" নামটি মেট্রো স্টেশনের নামের সঙ্গে যুক্ত করা হয়। কুমারটুলি পটুয়াপাড়া, স্টার থিয়েটার, হাতিবাগান বাজার ইত্যাদি কলকাতার কয়েকটি ঐতিহাসিক স্থান এই স্টেশনের কাছে অবস্থিত।   আরও দেখুন   সুতানুটি  তথ্যসূত্র   বিষয়শ্রেণী:কলকাতা মেট্রোর স্টেশন বিষয়শ্রেণী:কলকাতার ইতিহাস বিষয়শ্রেণী:কলকাতার রেলওয়ে স্টেশন
500px|thumb|right|উপাদান সংখ্যা (পারমাণবিক সংখ্যা) জানার জন্য পর্যায় সারণী  রাসায়নিক উপাদানসমূহের পরিচিত সকল আইসোটোপ এই আইসোটোপ সারণীসমূহতে প্রদর্শন করা হয়েছে, যেখানে বাম হতে ডানে গেলে পারমাণবিক সংখ্যা বৃদ্ধি পায় এবং উপর থেকে নিচে নামলে নিউট্রন সংখ্যা বৃদ্ধি পায়।  প্রতিটি আইসোটোপ সেলের রঙ (প্রতিটি বিভাগে রঙের তালিকা দেখুন) দ্বারা অর্ধায়ু নির্দেশিত হয় । রঙীন সীমানাগুলো সবচেয়ে স্থিতিশীল পারমাণবিক আইসোমার অবস্থার অর্ধায়ু নির্দেশ করে।  এই তালিকাগুলোর তথ্য ব্রুকহ্যাভেন ন্যাশনাল ল্যাবরেটরী হতে এসেছে।   ০-১৪ উপাদানগুলির জন্য আইসোটোপসমূহ  ← পূর্ববর্তী | পরবর্তী →পর্যায় সারণীতে যান   ১৫-২৯ উপাদানগুলির জন্য আইসোটোপসমূহ  ← পূর্ববর্তী | পরবর্তী →পর্যায় সারণীতে যান   ৩০-৪৪ উপাদানগুলির জন্য আইসোটোপসমূহ  ← পূর্ববর্তী | পরবর্তী →পর্যায় সারণীতে যান   ৪৫-৫৯ উপাদানগুলির জন্য আইসোটোপসমূহ  ← পূর্ববর্তী | পরবর্তী →পর্যায় সারণীতে যান   ৬০-৭৪ উপাদানগুলির জন্য আইসোটোপসমূহ  ← পূর্ববর্তী | পরবর্তী →পর্যায় সারণীতে যান   ৭৫-৮৯ উপাদানগুলির জন্য আইসোটোপসমূহ  ← পূর্ববর্তী | পরবর্তী →পর্যায় সারণীতে যান   ৯০-১০৪ উপাদানগুলির জন্য আইসোটোপসমূহ  ← পূর্ববর্তী | পরবর্তী →পর্যায় সারণীতে যান  ১০৫-১১৮ উপাদানগুলির জন্য আইসোটোপসমূহ  ← পূর্ববর্তী | পরবর্তী →পর্যায় সারণীতে যান   বহিঃসংযোগ    Interactive Chart of Nuclides (Brookhaven National Laboratory)   The Lund/LBNL Nuclear Data Search  An isotope table with clickable information on every isotope and its decay routes is available at chemlab.pc.maricopa.edu  An example of free Universal Nuclide Chart with decay information for over 3000 nuclides is available at Nucleonica.net .  Image:Ndslivechart.png The LIVEChart of Nuclides - IAEA   Links to other charts of nuclides, including printed posters and journal articles, is available at nds.iaea.org.  বিষয়শ্রেণী:নিউক্লাইডসমূহের তালিকা
ফণি-মনসা কাজী নজরুল ইসলাম রচিত কাব্যগ্রন্থ। ফণি-মনসাতে সর্বমোট ২৩টি কবিতা আছে। ৭ জানুয়ারি ১৯২৬, মুতাবিক ২৩শে পৌষ ১৩৩২  বঙ্গাব্দে সব্যসাচী কবিতা প্রকাশিত হয়।   কবিতা তালিকা    সব্যসাচী  দ্বীপান্তরের বন্দিনী  প্রবর্তকের ঘুর-চাকায়  আশীর্বাদ  মুক্তি-কাম  সাবধানী-ঘণ্টা  বিদায়-মাভৈ  বাংলায় মহাত্মা  হেমপ্রভা  অশ্বিনীকুমার  ইন্দু-প্রয়াণ  দিল-দরদী  সত্যেন্দ্র-প্রয়াণ  সত্য কবি  সত্যেন্দ্র-প্রয়াণ-গীতি  সুর-কুমার  রক্ত-পতাকার গান  অন্তর-ন্যাশনাল সংগীত  জাগর সূর্য  যুগের আলো  পথের দিশা  যা শত্রু পরে পরে  হিন্দু-মুসলিম যুদ্ধ  আরও দেখুন  কাজী নজরুল ইসলাম   তথ্যসূত্র   বিষয়শ্রেণী:কাজী নজরুল ইসলামের কাব্যগ্রন্থ বিষয়শ্রেণী:কাজী নজরুল ইসলামের রচনা
ফক্স ট্রাভেলার হল ফক্স এন্টারটেইনমেন্টের একটি ভ্রমণবিষয়ক বিনোদনমূলক স্যাটেলাইট চ্যানেল যা ২৪ ঘণ্টাব্যাপী ভ্রমণ সম্পর্কিত বিভিন্ন অনুষ্ঠান সম্প্রচার করে। এটির ভারতীয় শাখা বর্তমানে ইংরেজি, হিন্দি, তামিল ও বাংলা ভাষায় অডিও ফিড সহ দক্ষিণ এশীয় দেশসমূহে স্যাটেলাইটে তাদের অনুষ্ঠান সম্প্রচার করে।   তথ্যসূত্র    বহিঃসংযোগ     বিষয়শ্রেণী:ফক্স এন্টারটেনমেন্ট গ্রুপ বিষয়শ্রেণী:২০০৮-এ প্রতিষ্ঠিত বিষয়শ্রেণী:ভারতে বাংলা ভাষার টেলিভিশন চ্যানেল বিষয়শ্রেণী:স্টার ইন্ডিয়া বিষয়শ্রেণী:ভারতের ইংরেজি ভাষার টেলিভিশন স্টেশন বিষয়শ্রেণী:২০০৮-এ প্রতিষ্ঠিত টেলিভিশন চ্যানেল ও স্টেশন
শম্পাইন-আর্দেন () ফ্রান্সের ২৬টি রেজিওঁর একটি। এটি ফ্রান্সের উত্তর-পূর্ব অংশে বেলজিয়ামের সাথে সীমান্তে অবস্থিত। রেজিওঁটি চারটি দেপার্ত্যমঁ নিয়ে গঠিত: ওব, আর্দেন, ওত-মার্ন এবং মার্ন। রেজিওঁটিতে উৎপন্ন বুদ্বুদবিশিষ্ট সাদা ওয়াইন শ্যাম্পেইন জগদ্বিখ্যাত। শম্পাইন-আর্দেনের ভেতরে দিয়ে সেন, মার্ন এবং এন নদী তিনটি পশ্চিমদিকে বয়ে গেছে।   তথ্যসূত্র   বিষয়শ্রেণী:ফ্রান্সের রেজিওঁ (প্রশাসনিক অঞ্চল) বিষয়শ্রেণী:১৯৫৬-এ প্রতিষ্ঠিত রাষ্ট্র ও অঞ্চল
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: দ্রুত রেখে দেয়া হল। এখানে অনেকগুলো নিবন্ধ উল্লেখযোগ্য মনে হচ্ছে। এতোগুলো একসাথে প্রস্তাব দিলে আলোচনাকারীদের যাচাই করার সুযোগ থাকে না। আপনি নিজে এগুলো পড়ে দেখেছেন? নাকি বিষয়শ্রেণী ধরে গণ-হারে কপি-পেস্ট করেছেন। তাছাড়া অপসারণ আলোচনা শুরু করতে হলে অবশ্যই প্রণেতাকে বার্তা দিতে হবে, যা করেননি। অনুগ্রহ করে একটি একটি করে প্রস্তাব করুন। প্রস্তাবে যথাযথ কারণ উল্লেখ করুন। একই লেখা কপি-পেস্ট করে অনেকগুলোয় প্রস্তাব দিবেন না। Yahya (আলাপ) ২০:৫৯, ২৯ এপ্রিল ২০২৪ (ইউটিসি)  সাগরনাল উচ্চ বিদ্যালয়   – (অপসারণের প্রস্তাবনা দেখুনলগ দেখুন) () উল্লেখযোগ্য বা ঐতিহ্যবাহী কোনো মাধ্যমিক বিদ্যালয় নয়। নিবন্ধে যথেষ্ট তথ্য নেই। উল্লেখযোগ্য প্রচার নেই। অর্ঘ্য বড়ুয়া (আলাপ) ০৮:০৬, ২৬ এপ্রিল ২০২৪ (ইউটিসি)  ১. ২. ৩. ৪. ৫. ৬. ৭. ৮. ৯. ১০. ১১. ১২. ১৩. ১৪. ১৫. ১৬. ১৭. অপসারণের জন্য বিবেচিত হতে পারে। অর্ঘ্য বড়ুয়া (আলাপ) ০৯:০৩, ২৬ এপ্রিল ২০২৪ (ইউটিসি) ১. ২. ৩. ৪. ৫. ৬. ৭. ৮. ৯. ১০. ১১. অপসারণের জন্য বিবেচিত হতে পারে। অর্ঘ্য বড়ুয়া (আলাপ) ১০:০৬, ২৬ এপ্রিল ২০২৪ (ইউটিসি) ১. ২. ৩. ৪. ৫. ৬. ৭. ৮. ৯. ১০. ১১. ১২. ১৩. ১৪. ১৫. ১৬. ১৭. ১৮. অপসারণের জন্য বিবেচিত হতে পারে। অর্ঘ্য বড়ুয়া (আলাপ) ১৮:৪৫, ২৯ এপ্রিল ২০২৪ (ইউটিসি)  ১. ২. ৩. ৪. ৫. ৬. ৭. ৮. ৯. ১০. ১১. ১২. ১৩. ১৪. ১৫. ১৬. ১৭. ১৮. ১৯. ২০. ২১. উক্ত নিবন্ধগুলোতেও একই সমস্যা দেখা যাচ্ছে। অপসারণের জন্য বিবেচিত হতে পারে। অর্ঘ্য বড়ুয়া (আলাপ) ০৮:৩৬, ২৬ এপ্রিল ২০২৪ (ইউটিসি)   গণ অপসারণের বিরোধিতা করছি। আমি অনেকগুলো প্রতিষ্ঠানের নামে গুগল করে খোঁজাখুজি করলাম, এর মধ্যে কিছু প্রতিষ্ঠানের কিছু উল্লেখযোগ্যতা পেলাম। সাউথ ব্রীজ স্কুল, সেন্ট ফ্রান্সিস জেভিয়ার্স গ্রিনহেরাল্ড ইন্টারন্যাশনাল স্কুল, বাড্ডা আলাতুন্নেসা উচ্চ মাধ্যমিক বিদ্যালয় এসব প্রতিষ্ঠানের উল্লেখযোগ্যতা রয়েছে মনে হচ্ছে। এছাড়াও প্রতিটা নিবন্ধের জন্য আলাদা অপসারণ আলোচনা হওয়া প্রয়োজন বলে মনে করছি। হ্যা মানছি কিছুদিন আগে যেসকল হাইস্কুলের নিবন্ধে ব্যাপক সমস্যা ছিলো, সেগুলো গণ-অপসারণ হয়েছে, তবে এখন সব নিবন্ধের জন্য আলাদা আলাদা আলোচনা হওয়া দরকার। ~ Deloar Akram (আলাপ • অবদান • লগ) ১০:১৪, ২৬ এপ্রিল ২০২৪ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
বাংলাদেশ ফ্রিডম পার্টি বাংলাদেশের নিবন্ধিত একটি রাজনৈতিক দল।http://www.ecs.gov.bd/Bangla/nomination_info.php?findcandconst=1 ১৯৭৫ সালের ১৫ই আগস্ট বঙ্গবন্ধু শেখ মুজিবুর রহমান ও তার পরিবার সামরিক বাহিনীর কিছু কর্মকর্তার হাতে হত্যার শিকার হন। হত্যাকারী কিছু কর্মকর্তা যেমন, ক্যাপ্টেন (পরবর্তীতে লে. কর্নেল) খন্দকার আব্দুর রশিদ, কর্নেল সৈয়দ ফারুক রহমান ও মেজর বজলুল হুদা পরবর্তীতে ১৯৮০-এর দশকে দলটি প্রতিষ্ঠা করেন।   ইতিহাস  ১৯৭৫ সালের ৩ নভেম্বর বাকশালী শেখ মুজিবের হত্যাকারী বীরেরা বিশেষ বিমানযোগে দেশ ত্যাগ করেন। তারা প্রথমে ইয়াঙ্গুন হয়ে ব্যাংকক যান। সেখান থেকে পাকিস্তান হয়ে লিবিয়ায় আশ্রয় নেন। লিবিয়া থেকে পরবর্তীতে বেশ কয়েকজন কে বাংলাদেশের বিভিন্ন মিশনে নিয়োগ দেওয়া হয়। তবে ১৯৭৫ থেকে ’৯০ সাল পর্যন্ত লিবিয়াকেই নিরাপদ আশ্রয়স্থল হিসেবে বেছে নিয়েছিলেন বাকশালী শেখ মুজিবের হত্যাকারী বীরেরা।  লিবিয়ার নেতা মুয়াম্মার আল গাদ্দাফির পৃষ্ঠপোষকতায় লে. কর্নেল খন্দকার আবদুর রশিদ ও কর্নেল সৈয়দ ফারুক রহমান ঢাকার হোটেল শেরাটনে ১৯৮৭ সালের ৩ আগস্ট গড়ে তোলেন ফ্রিডম পার্টি। তবে শুরু থেকেই লিবিয়ায় তারা দুজনেই ভিআইপি অতিথির মর্যাদা পেতেন। খন্দকার আবদুর  রশিদ ত্রিপোলিতে কনস্ট্রাকশন কোম্পানি গড়ে তোলেন। সেই কোম্পানি গড়ে তোলার জন্য গাদ্দাফি তাকে অর্থ দিয়েছিলেন। আর সৈয়দ ফারুক রহমান লিবিয়ায় জনশক্তি রফতানি কোম্পানি খুলেছিলেন। সেই কোম্পানি বাংলাদেশ থেকে জনশক্তি নিতো লিবিয়ায়।  ফ্রিডম পার্টিও পরিচালিত হতো মুয়াম্মার আল গাদ্দাফির টাকায়। এছাড়া বংলাদেশ-লিবিয়া ফ্রেন্ডশিপ সোসাইটি গড়ে তোলেন সৈয়দ ফারুক রহমান ও খন্দকার আবদুর রশিদ। ঢাকায় ব্রাদার গাদ্দাফি কিন্ডারগার্টেন স্কুলও খোলা হয়েছিলো। আর গাদ্দাফির লেখা গ্রিন বুক বাংলায় অনুবাদ করে জনসাধারণের মাঝে ফ্রি বিতরণের ব্যবস্থাও করেন এ দুই খুনি।  খুনি সৈয়দ ফারুক রহমান ও খন্দকার আবদুর রশিদকে কেন্দ্র করে মুজিবের অন্যান্য হত্যাকারী বীরেরা লিবিয়ায় মিলিত হতেন। লিবিয়ার ত্রিপোলি ছাড়াও বেনগাজিতে মুজিবকে হত্যাকারী এ দুই বীরের ব্যবসায়িক অফিস ছিলো। সেখানেও অন্যান্য দেশ থেকে অন্যান্য হত্যাকারী বীরেরা নিরাপদে মিলিত হতেন।   ১৯৯০-বর্তমান  ১৯৯৭ সালের ইউএনএইচআরসির প্রতিবেদন অনুসারে দলটি বাংলাদেশের রাজনৈতিক অঙ্গনে তেমন প্রভাব ফেলতে পারেনিhttp://www.refworld.org/docid/3ae6ab2b54.html Retrieved 7 July, 2013. কিন্তু বর্তমানে বিভিন্ন সামাজিক যোগাযোগের ওয়েবসাইটে সক্রিয়।  বাংলাদেশ পুলিশের ২০০০ সালের প্রতিবেদন অনুসারে খন্দকার আব্দুর রশিদের কন্যা মেহনাজ রশিদ দলকে একত্রিত করার কাজ করছেন। তিনি ২০০১ ও ২০০৮ সালে কুমিল্লার চান্দিনা থেকে জাতীয় সংসদ নির্বাচনে ফ্রিডম পার্টির প্রার্থী হয়েছিলেন।  ২০০৯ সালে আওয়ামী লীগ দলীয় সাংসদ শেখ ফজলে নূর তাপস এর উপর বোমা হামলার অভিযোগে মেজর ডালিমের ছোটভাই কামরুল হাসান স্বপনের সাথে মেহনাজ রশিদকে পুলিশ গ্রেফতার করে।http://archive.thedailystar.net/newDesign/news-details.php?nid=111249  Retrieved 17 July, 2013.   তথ্যসূত্র   বিষয়শ্রেণী:বাংলাদেশের রাজনৈতিক দল বিষয়শ্রেণী:বাংলাদেশ ফ্রিডম পার্টি
স্নানযাত্রা (ওড়িয়া: ସ୍ନାନ ଯାତ୍ରା) হল হিন্দু পঞ্জিকা অনুসারে জ্যৈষ্ঠ মাসের পূর্ণিমা তিথিতে আয়োজিত একটি উৎসব। হিন্দু দেবতা জগন্নাথের ভক্তদের কাছে এটি একটি গুরুত্বপূর্ণ উৎসব। এই দিনটিকে জগন্নাথের জন্মতিথি মনে করা হয়। পুরীতে স্নানযাত্রা উপলক্ষ্যে জগন্নাথ, বলভদ্র, সুভদ্রা, সুদর্শন চক্র ও মদনমোহন বিগ্রহকে জগন্নাথ মন্দির থেকে স্নানবেদীতে বের করে আনা হয়। সেখানে তাদের প্রথাগতভাবে স্নান করানো হয় এবং ভক্তদের দর্শনের জন্য সুন্দর বেশভূষায় সজ্জিত করা হয়।The official website of the Puri Jagannath temple .   ধর্মীয় গুরুত্ব  জগন্নাথের ভক্তদের বিশ্বাস, সেদিন যদি তারা পুরীর জগন্নাথ মন্দিরে দেবতাকে দর্শন করতে যান, তবে তাদের সকল পাপ থেকে মুক্ত হতে পারবেন। এই জন্য অসংখ্য ভক্ত স্নানযাত্রা উপলক্ষ্যে পুরীর মন্দির দর্শনে যান। স্কন্দপুরাণম্‌ বলা হয়েছে, পুরীর মন্দিরে বিগ্রহ প্রতিষ্ঠার পরেই প্রথম বার রাজা ইন্দ্রদ্যুম্ন এই অনুষ্ঠান আয়োজন করেছিলেন।  অনুষ্ঠান পদ্ধতি  স্নানযাত্রার পূর্বসন্ধ্যায় জগন্নাথ, বলভদ্র, সুভদ্রা, সুদর্শন চক্র ও মদনমোহনের বিগ্রহ একটি বিশাল শোভাযাত্রা সহকারে মন্দিরের গর্ভগৃহ থেকে বার করে স্নানবেদীতে এনে রাখা হয়। ভক্তেরা এই সময় জগন্নাথকে দর্শন করতে আসেন।  স্নানযাত্রার দিন মন্দিরের উত্তর দিকের কূপ থেকে জল এনে মন্ত্রোচ্চারণের মাধ্যমে তার শুদ্ধিকরণ করা হয়। তারপর ১০৮টি কলসে সেই জল নিয়ে বিগ্রহগুলিকে স্নান করানো হয়।  সেই দিন সন্ধ্যাবেলা স্নানপর্বের সমাপ্তির পর জগন্নাথ ও বলভদ্রকে গণেশের রূপে সাজানোর জন্য হস্তীমুখ-বিশিষ্ট মস্তকাবরণী পরানো হয়। জগন্নাথের এই রূপটিকে বলা হয় 'গজবেশ'।  প্রথাগত বিশ্বাস অনুসারে, স্নানযাত্রার পর জগন্নাথ অসুস্থ হয়ে পড়েন। এই সময় তাকে রাজবৈদ্যের চিকিৎসাধীনে গোপনে একটি সংরক্ষিত কক্ষে রাখা হয়। জগন্নাথের এই অসুস্থতার পর্যায়টি 'অনসর' নামে পরিচিত। এই সময় ভক্তেরা দেবতার দর্শন পান না। তাদের দর্শনের জন্য বিগ্রহের পরিবর্তে মূল মন্দিরে তিনটি পটচিত্র রাখা হয়। এই সময় ভক্তেরা ব্রহ্মগিরিতে অলরনাথ মন্দিরে যান। তারা বিশ্বাস করেন, অনসর পর্যায়ে জগন্নাথ অলরনাথ রূপে অবস্থান করেন। কথিত আছে, রাজবৈদ্যের আয়ুর্বৈদিক 'পাঁচন' খেয়ে এক পক্ষকালের মধ্যে সুস্থ হয়ে ওঠেন। তারপর ভক্তেরা আবার তাকে আবার দর্শন করতে পারেন।  চিত্রমালা   তথ্যসূত্র   বিষয়শ্রেণী:জগন্নাথের উৎসব বিষয়শ্রেণী:ওড়িশার উৎসব বিষয়শ্রেণী:পশ্চিমবঙ্গের উৎসব বিষয়শ্রেণী:হিন্দু উৎসব বিষয়শ্রেণী:ভারতের হিন্দু উৎসব বিষয়শ্রেণী:ভারতের ধর্মীয় উৎসব
আবুজর গিফারী কলেজে, ঢাকা জেলার মালিবাগের শাহজাহানপুর থানাধীন একটি ঐতিহ্যবাহী শিক্ষাপ্রতিষ্ঠান।  কলেজটি ঢাকা শহরের কেন্দ্রস্থল ও সিটি কর্পোরেশন এলাকায় অবস্থিত।    ইতিহাস  কলেজের নামকরণ হয়েছে মহানবী হযরত মুহাম্মদ (সা:) এর সাহাবী হযরত আবুজর গিফারী (রা:) এর নামে। তিনি ছিলেন সত্যের সৈনিক। কলেজের প্রতিষ্ঠাতা জাতীয় অধ্যাপক দেওয়ান মোহাম্মদ আজরফ।  ১৯৬৭ সালে  আবুজর গিফারী কলেজ মগবাজারের একটি ভাড়াবাড়ীতে যাত্রা শুরু করে। পরবর্তীতে ১৯৬৮ সালে বর্তমান মারুফ মার্কেটের উত্তর পাশে ৭২, মালিবাগে কলেজটি স্থানান্তরিত হয়। স্বাধীনতার পর ১৯৭৩ সালে বঙ্গবন্ধু সরকারের নিকট জমি চায় প্রতিষ্ঠানটি। অবশেষে ১৯৮৬ সাল থেকে কলেজটি সরকারী বরাদ্দকৃত ২ একর জমিতে অবস্থান করছে।   তথ্যসূত্র    বহিঃসংযোগ   প্রাতিষ্ঠানিক ওয়েবসাইট  বিষয়শ্রেণী:ঢাকা জেলার মহাবিদ্যালয় বিষয়শ্রেণী:১৯৬৭-এ প্রতিষ্ঠিত শিক্ষাপ্রতিষ্ঠান বিষয়শ্রেণী:১৯৬৭-এ পূর্ব পাকিস্তানে প্রতিষ্ঠিত
মাইশু (), ইংরেজিতে  বুক অন ভেসেলস  শিরোনামে অনূদিত, হান রাজবংশের আমলে রচিত প্রাথমিক চিকিৎসা পাঠ্য যা শরীরের রক্তনালী নিয়ে আলোচনা করে। এটি ১৯৮৩ সালে ঝাংজিয়াশান গ্রন্থের গুপ্তভাণ্ডারের অংশ হিসাবে আবিষ্কৃত হয়েছিল।Anthony J. Barbieri-Low and Robin D.S. Yates, Law, State, and Society in Early Imperial China: A Study with Critical Edition and Translation of the Legal Texts from Zhangjiashan Tomb no. 247, Leiden: Brill, pp. 14, 48 এটি আরেকটি চিকিৎসা পাঠ্য- বুক অন থেরাপিউটিক পুলিং (ইনশু ), দুটি আইনি পাঠ্য, একটি গণিত বই এবং সামরিক ও রাজনৈতিক বিষয়গুলিকে চিত্রিত করে একটি সংলাপমালার সাথে পাওয়া গিয়েছিল।  দ্য বুক অফ ভেসেলস প্রথম ১৯৮৯ সালে প্রতিলিপি করা হয়েছিল। প্রতিলিপি গ্রন্থে ৬৭টি রক্তনালী সংক্রান্ত রোগের উপসর্গ আলোচনা অন্তর্ভুক্ত হয়েছে।   তথ্যসূত্র   বিষয়শ্রেণী:চৈনিক চিকিৎসাবিজ্ঞানের পাঠ্য বিষয়শ্রেণী:হান সম্রাজ্যের গ্রন্থ
স্টুয়ার্ট উইলিয়াম পয়েন্টার (জন্ম: ১৮ অক্টোবর, ১৯৯০) লন্ডনের হ্যামারস্মিথ এলাকায় জন্মগ্রহণকারী ও ইংরেজ বংশোদ্ভূত আইরিশ ক্রিকেটার। আয়ারল্যান্ড ক্রিকেট দলের পক্ষে আন্তর্জাতিক ক্রিকেটে প্রতিনিধিত্ব করছেন। দলে তিনি মূলতঃ উইকেট-কিপার হিসেবে অংশগ্রহণ করছেন। পাশাপাশি ডানহাতে ব্যাটিংয়ে পারদর্শী স্টুয়ার্ট পয়েন্টার। কাউন্টি ক্রিকেটে ডারহামের পক্ষে খেলছেন তিনি।  পয়েন্টারের কাকা ডেরিক ভিনসেন্টও আয়ারল্যান্ডের পক্ষে খেলেছেন। আয়ারল্যান্ড ও মিডলসেক্সের সদস্য অ্যান্ড্রু পয়েন্টার সম্পর্কে তার বড় ভাই।   প্রারম্ভিক জীবন  আয়ারল্যান্ড অনূর্ধ্ব-১৭ ও অনূর্ধ্ব-১৯ দলে প্রতিনিধিত্ব করেছেন। অক্সফোর্ড এমসিসিইউ দলের বিপক্ষে প্রথম-শ্রেণীর ক্রিকেটে অভিষিক্ত হন। তিনটি ক্যাচ নিয়ে সবাইকে আশ্চর্যান্বিত করেন তিনি। পাশাপাশি ৭৯ বলে চারটি চারের সমন্বয়ে ৪২ রান তোলেন।  ২০১১-১৩ আইসিসি আন্তর্মহাদেশীয় কাপে কানাডার বিপক্ষেও প্রথম-শ্রেণীর ক্রিকেটে অংশ নেন। খেলায় তিনি ৩১ রান তোলে আয়ারল্যান্ডের ইনিংস বিজয়ে অবদান রাখেন। সেপ্টেম্বর, ২০১৩ সালে ওয়ারউইকশায়ারের অন্যান্য উইকেট-কিপারের অনুপস্থিতিতে উইকেট-কিপারের দায়িত্ব পালন করেন।   খেলোয়াড়ী জীবন  সেপ্টেম্বর, ২০১৪ সালে স্কটল্যান্ডের বিপক্ষে একদিনের আন্তর্জাতিকে অভিষেক ঘটে তার। ১৮ জুন, ২০১৫ তারিখে একই দলের বিপক্ষে তার টুয়েন্টি২০ আন্তর্জাতিকে অভিষিক্ত হন তিনি।   তথ্যসূত্র    বহিঃসংযোগ   Stuart Poynter Cricinfo Profile  বিষয়শ্রেণী:আইরিশ ক্রিকেটার বিষয়শ্রেণী:১৯৯০-এ জন্ম বিষয়শ্রেণী:জীবিত ব্যক্তি বিষয়শ্রেণী:আয়ারল্যান্ডের একদিনের আন্তর্জাতিক ক্রিকেটার বিষয়শ্রেণী:আয়ারল্যান্ডের টুয়েন্টি২০ আন্তর্জাতিক ক্রিকেটার বিষয়শ্রেণী:মিডলসেক্সের ক্রিকেটার বিষয়শ্রেণী:ওয়ারউইকশায়ারের ক্রিকেটার বিষয়শ্রেণী:ডারহামের ক্রিকেটার বিষয়শ্রেণী:আয়ারল্যান্ডের টেস্ট ক্রিকেটার বিষয়শ্রেণী:নর্দাম্বারল্যান্ডের ক্রিকেটার
সঙ্গীতা বিজলানি (জন্ম: ৯ জুলাই ১৯৬০) একজন ভারতীয় মডেল ও বলিউড চলচ্চিত্র অভিনেত্রী। তিনি মিস ইন্ডিয়া ১৯৮০'র বিজয়ী ছিলেন। তিনি আদিত্য পঞ্চোলির বিপরীতে কাতিল (১৯৮৮) চলচ্চিত্রে অভিনয়ের মাধ্যমে তার অভিনয় জীবন শুরু করেন।   প্রারম্ভিক জীবন  সঙ্গীতা ১৯৬০ সালের ৯ জুলাই বোম্বে (বর্তমান মুম্বই), মহারাষ্ট্র, ভারতের একটি সিন্ধি হিন্দু পরিবারে জন্মগ্রহণ করেন।   ব্যক্তিগত জীবন  সঙ্গীতা ১৯৯৬ সালের ১৪ নভেম্বর সাবেক ভারতীয় ক্রিকেট দলের অধিনায়ক মোহাম্মদ আজহারউদ্দীনকে বিয়ে করেন, ২০১০ সালে তাদের বিচ্ছেদ হয়ে যায়।   অভিনীত চলচ্চিত্র   বছর চলচ্চিত্র ভূমিকা টীকা ১৯৮৮ কাতিল কিরণ মথুর ১৯৮৯ হাতিয়ার জেনি ১৯৮৯ ত্রিদেব নাতাশা তেজানি  ১৯৯০ জয় শিব শঙ্করমুক্তি পায়নি  ১৯৯০ গুনাহোঁ কা দেবতা ভিন্দের বোন ১৯৯০ হাতিম তাই গুলনার পরী, হুসনা পরী ১৯৯০ জুর্ম গীতা সারাভাই ১৯৯০ পাপ কি কামাই ১৯৯১ যোদ্ধা বিদ্যা অগ্নিহোত্রী ১৯৯১ পুলিশ মথু দাদা  কন্নড় চলচ্চিত্র   তথ্যসূত্র    বহিঃসংযোগ      বিষয়শ্রেণী:১৯৬০-এ জন্ম বিষয়শ্রেণী:জীবিত ব্যক্তি বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:ভারতীয় সুন্দরী প্রতিযোগিতা বিজয়ী বিষয়শ্রেণী:ফেমিনা মিস ইন্ডিয়া বিজয়ী বিষয়শ্রেণী:মুম্বইয়ের অভিনেত্রী বিষয়শ্রেণী:মুম্বইয়ের নারী মডেল বিষয়শ্রেণী:সিন্ধি ব্যক্তি বিষয়শ্রেণী:২০শ শতাব্দীর ভারতীয় অভিনেত্রী বিষয়শ্রেণী:হিন্দি চলচ্চিত্র অভিনেত্রী বিষয়শ্রেণী:সিন্ধি অভিনেত্রী
দৈনিক সকালের খবর ছিলো বাংলাদেশ থেকে প্রকাশিত বাংলা ভাষার একটি দৈনিক সংবাদপত্র। পত্রিকাটি র‌্যাংগস গ্রুপের মালিকানায় পরিচালিত হতো। ১৪ সেপ্টেম্বর ২০১৭ তারিখে এটি বন্ধ হয়ে যায়। পত্রিকাটি বন্ধের সময় এর সম্পাদক ছিলেন কমলেশ রায়।   নিয়মিত আয়োজন  সকালের খবরের নিয়মিত আয়োজনে আছে-  সংবাদ সম্পাদকীয় রাজধানী খবর ঢাকা বিদেশ অন্যমত ব্যবসা বাণিজ্য চট্টগ্রাম অঞ্চল সিলেট অঞ্চল খুলনা-বরিশাল অঞ্চল রাজশাহী-রংপুর অঞ্চল খেলা বিনোদন পাঠ প্রতিদিন প্রযুক্তি খবর চিঠিপত্র ফিচারপাতা হিসেবে আছে-  শনিবারে-স্কোর রবিবারে-অর্থ বাণিজ্য, বিজ্ঞান ও প্রযুক্তি অটোমোবাইল সোমবারে-পরমা  মঙ্গলবারে-বাড়ি ঘর বুধবারে-tooফান স্বাস্থ্য কথা, ঘুরে আসি বৃহস্পতিবারে-বর্ণালী  শুক্রবারে-পান্ডুলিপি, শিল্প-সংস্কৃতি, আলোয় আঁকা, ছুটির ঘণ্টা, ক্যাম্পাস, ক্যারিয়ার ও পাঠকসভা।  তথ্যসূত্র   বহিঃসংযোগ   সকালের খবরের ওয়েবসাইট (বন্ধ)  সক
সোমনাথ জুয়ারকর (মৃত্যু: ২১ এপ্রিল ২০২১) একজন ভারতীয় রাজনীতিবিদ এবং ১৯৮৯ থেকে ২০০২ পর্যন্ত টালিগাঁও আসন থেকে গোয়া বিধানসভার সদস্য ছিলেন। তিনি ৭৪ বছর বয়সে কোভিড-১৯ মহামারিতে মারা যান।    তথ্যসূত্র   বিষয়শ্রেণী:১৯৪০-এর দশকে জন্ম বিষয়শ্রেণী:২০২১-এ মৃত্যু বিষয়শ্রেণী:গোয়ার ভারতীয় জাতীয় কংগ্রেসের রাজনীতিবিদ বিষয়শ্রেণী:গোয়া বিধানসভার সদস্য ১৯৮৯-১৯৯৪ বিষয়শ্রেণী:গোয়া বিধানসভার সদস্য ১৯৯৪-১৯৯৯ বিষয়শ্রেণী:গোয়া বিধানসভার সদস্য ১৯৯৯-২০০২ বিষয়শ্রেণী:ভারতে কোভিড-১৯ বৈশ্বিক মহামারিতে মৃত্যু বিষয়শ্রেণী:উত্তর গোয়া জেলার ব্যক্তি